《自渒水入淮半日至颍口》
清代·洪亮吉

渒水流不归，长淮极天静。我行发舒六，十月至清颖。

颍尾清我心，颍歌行复警。严霜岸头重，积势落颓井。

古树啼鸺鹠，闻声不知影。稍稍上初月，戚戚聚浮梗。

旷野无人居，扬沙极千顷。中原此开阖，寥廓少翳屏。

行当苦岁月，栖亩寡实颖。星辰肃中宵，行客畏短景。

踟蹰冰雪意，兆始心已领。百里不可休，客程同兽挺。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。